Cwi kan, lsiɣ lqecc-iw, wannag!!! Ad iyi-ineɣ usemmiḍ. Ibda uqendur n twaɣit ittɛaya-iyi, iqqar: “Waɛlala! Ibawen-ik d iquranen, ur ttewwayen ara, ibawen-ik ur ttewwayen ara, d wigad-iw kan i ittewwayen!” Iɣaḍ-iyi lḥal mačči cwiṭ imi yi-iɛuyer warraci. Iɣeẓẓa-yi-d wul-iw, ḥukkeɣ tinzert-iw. Ur zmireɣ ara ad ṣebreɣ. Ammer I das-ssusmeɣ ad iffeɣ ṛṛuḥiw. Din din kan arriɣ-as ṣṣerf, nniɣ-as: “ihi! Imi d ibawen-ik kan i ittewwayen, nek yid-k awer timlilit!”